kardosdrur/scandi-wiki huggingface dataset:
Gladsaxe Teen Club

Gladsaxe Teen Club blev grundlagt i 1966 og afholdt i perioden 1966-1969 139 koncerter. Kommunalbestyrelsen i Gladsaxe Kommune havde nedsat et ungdomsudvalg, som i 1964 besluttede, at der skulle gives mulighed for at arrangere baller for de unge i kommunen. Herefter gik to konkurrerende klubber sammen og etablerede Gladsaxe Teen Club.

Ifølge polititilladelsen krævede det medlemskab at få adgang til arrangementerne. Medlemskortet kostede fire kroner og hertil kom en entre, som afhang af de medvirkende musikeres økonomiske krav. Frivillige fra de lokale ungdomsorganisationer medvirkede ved arrangementerne. Disse blev afholdt i festsalen på daværende Egegård Skole (nu Gladsaxe Skole). Der deltog op mod 1300 unge i arrangementerne, og successen betød, at klubben i 1966 kunne overgive 67.000 kr. til foreninger, der arbejdede for de unges interesser. Der var typisk tre bands, som optrådte på en spilleaften. Klubben havde op mod 6.000 medlemmer, da successen var størst. De fleste aftener spillede tre bands i ca. 45. minutter hver. Blandt de optrædende var Small Faces med Steve Marriott, (30. marts 1968), Pretty Things, (26. oktober 1968), Ten Years After med Alvin Lee, (8. februar 1969) og Deep Purple, (1. februar 1969). I 1969 var stilen ændret. Der var færre Bands, som indbød til dans og flere, som fik publikum til at sidde og lytte til musikken. Da både medlemstallet og overskuddet fra arrangementerne faldt, blev klubben et debatemne op til kommunalvalget 1970, hvorefter den lukkede kort efter.

Eftermæle 
Klubben er internationalt kendt for at være stedet, hvor Led Zeppelin spillede sin første koncert under navnet The New Yardbirds den 7. september 1968. Dagen er flere gange blevet markeret med hyldestkoncerter, blandt andet i 2018. I forbindelse med 40 - års jubilæet i 2008, hvor Led Zeppelin Jam med blandt andre Alex Nyborg Madsen spillede, udtalte Jerry Ritz, Led Zeppelins Tour Manager:

"Det er få musikbegivenheder i Danmark, der kan betegnes som internatonale og rockhistoriske. Men eftertiden og Led Zeppelins store popularitet har bevirket, at stedet hvor gruppen debuterede, er noget særligt. Deres mange fans verden over betegner nærmest Egegård Skole som hellig jord".

Noter

Eksterne henvisninger 
 Charlotte Voss og Eva Molin: Med ungdommen til bal , Gladsaxe Byarkiv, hentet 29. oktober 2018

Etableret i 1966
Ophørt i 1969
Foreninger fra Danmark
Teen Club
Hjemveje – live

Hjemveje – live er et livealbum fra den danske rocksanger Michael Falch. Det blev udgivet den 17. april 2002, og er optaget under en række forskellige livekoncerter i hele Danmark. Musikmagasinet GAFFA gav albummet tre ud af seks stjerner.

Spor 
 "Den Blå Time"
 "I De Stores Spor"
 "De Første Fugle Uden Dig"
 "Kære Vorherre (En Fodboldbøn)"
 "Hvornår Er Vi Der"
 "Min Sjerne"
 "Mød Mig I Mørket"
 "Neonsolen"
 "Baby Blue Eyes"
 "Dage"
 "Lykkelig Undervejs"
 "Superlove"
 "I Dit Eget Tøj"

CD 2
 "Pist Væk"
 "Vildeste Fugle"
 "Ginness-Rkorden"
 "Singler (Nederlaget I '64)"
 "Singler II"
 "Født På Ny"
 "Himmel Så Blå"
 "Ud Af Mørket"
 "I Et Land Uden Høje Bjerge"
 "Gospel-Koncerten"
 "Den Eneste I Verden"
 "November"
 "Superlove-Monologen"
 "Nye Tider"

Referencer

Eksterne henvisninger 
Hjemveje - Live på Discogs

Michael Falch-album
Livealbum fra 2001
Brudsølv

Brudsølv er sølvgenstande, der med overlæg er bøjet eller ituklippet for atbruge som betalingsmiddel i tidligere tider som bl.a. i vikingtiden i Skandinavien eller i Romerriget omkring Middelhavet. Brudsølv består både af klumper eller barre af sølv og af genstande som smykker, der er ødelagt.

Brudsølv kendes fra en lang række arkælogiske fund fra vikingetiden.

Sølv
Betalingsmidler
Vikingetid
Arkæologiske fund
Flyvestation Eggebæk

Flyvestation Eggebæk (tysk: Fliegerhorst Eggebek) var en tysk flyvestation nær byen Eggebæk i Slesvig-Holsten. I tilknytning til flyvestationen byggedes Friedrich-Wilhelm-Lübke-Kaserne i Tarp for at huse soldaterne fra flyvestationen. Eggebæk ligger cirka halvvejs mellem Flensborg og Slesvig. Den sidste militære bruger var Deutsche Marines Marinefliegergeschwader 2 (MFG2), som var garnisoneret på flyvestationen fra 1964 til 2005.

Historie 
Flyvestationen blev bygget i 1938 og stod færdig i juli 1941, hvorefter Luftwaffe flyttede ind. Flyvepladsen bestod af tre 1150 meter lange start- og landingsbaner placeret i en trekant i retningerne 030/210, 070/250 og 130/310 grader. Området er i det sydlige område af, hvad der senere blev NATO-flyvestationen. Flyvepladsen fungerede under 2. verdenskrig som et knudepunkt for transporten af forsyninger til de besatte lande Danmark og Norge samt som en del af forsvaret mod fjendtlige flystyrker i Nordsøen. Flyvestationen blev også benyttet som flyvetræningscenter og fra oktober 1944 til februar 1945 var Kampfgeschwader 53 også udstationeret her med sine He 111.

Den 22. april 1945 blev flyvestationen angrebet af Royal Air Force (RAF). Eggebæk var en af det tredje riges sidste aktive flyvestationer. Ved våbenstilstanden var der blevet samlet en række forskellige enheder på flyvestationen efterhånden som deres oprindelige garnisoner blev erobret af de allierede. Blandt de forskellige enheder var blandt andet Junkers Ju 352-transportfly fra Großenbrode og resterne af Nachtjagdgeschwader 4.

RAF lukkede flyvestationen og afmilitariserede området i de første år efter krigen. Herefter blev området benyttet til landbrugsdrift.

Opførelsen af en ny flyvestation begyndte i 1959 i nærheden af den tidligere flyveplads. Første bruger efter åbningen den 11. november 1960 var det nyligt etablerede vesttyske Luftwaffe. Luftwaffe benyttede flyvestationen frem til oktober 1964 hvor RF-84F Thunderflash fra Aufklärungsgeschwaders 52 (AG52) hørte til.

Da AG52 blev flyttet til Flyvestation Læk, overtog marinens flyvevæsen "Marineflieger" flyvestationen. Eggebæk/Tarp blev garnison for Marinefliegergeschwader 2. MFG2 benyttede herefter i to årtier F/RF/TF-104G. Først i anden halvdel af 1980'erne sluttede flyvningerne med "104'erne". På dette tidspunkt var MFG2 en af de sidste enheder til at benytte denne flytype i Nordeuropa. I de følgende to årtier fløj MFG2s Tornado-fly fra Eggebæk.

Flyvestationen lukkede i 2005 da MFG2 blev nedlagt. I dag er flyvestationen omdannet til solcelleparken "Solarpark Eggebæk" og en industripark.

Literatur 
 Karl-Heinz Kühl, Peter Petersen: Der Feldflugplatz Eggebek und der Scheinflugplatz Treia, 1915–1945

Eksterne henvisninger 
 www.mil-airfields.de (engelsk) 

Luftwaffe
Eggebæk, Flyvestation
Eggebæk, Flyvestation
Etableret i 1941
Ophørt i 2005
Jair Bolsonaro

Jair Messias Bolsonaro (født 21. marts 1955 Glicério, São Paulo) er en brasiliansk reserveofficer og politiker, der var Brasiliens præsident fra 2019 til 2022. 

Ved præsidentvalget i 2022 tabte Bolsonaro til Luiz Inácio da Silva ("Lula") og fratræder således præsidentembedet den 1. januar 2023. Bolsonaros tilhængere stormede landets parlament 8. januar 2023, da de ikke anerkender hans nederlag i præsidentvalgt året før. Bolsonaro fordømte efterfølgende dette angreb.

Bolsonaro tilhører det socialliberale parti (Partido Social Liberal) og har været medlem af landets parlament siden 1991 for forskellige partier. Han blev valgt til Brasiliens præsident i 2018 og  tiltådte embedet 1. januar 2019. 

Han har modtaget kritik for sin manglende håndtering af skovbrandene i Amazonas, og i 2020 også for hans manglende håndtering af coronaviruspandemien.

Referencer 

Brasiliens præsidenter
Personer fra São Paulo
Tal til mig (album)

Pige, træd varsomt er det tiende studiealbum af den danske sangerinde og sangskriver Anne Linnet, der blev udgivet i 1993 via Pladecompagniet.

Spor  
Side 1
 "Tal Til Mig" - 4:51
 "Du Betyder Liv" - 5:20
 "Drømt Om Dig" - 4:36
 "På Stenede Veje" - 4:27
 "Den Eneste Ene" - 4:52

Side 2
 "Et Enkelt Ord" - 6:15
 "Hinandens Himmelblå" - 3:49
 "Min Elskede" - 5:33
 "Evig Og Altid - Forever" - 5:26
 "Tusindvis Af Blå Lanterner" - 4:17

Referencer

Eksterne henvisninger 
 Tal til mig på Discogs

Anne Linnet-album
Album fra 1993
Spring Capricious

Spring Capricious er det ottende studiealbum af den danske sangerinde og sangskriver Anne Linnet, der blev udgivet i 1989 via Pladecompagniet.

Spor  
Side 1
 "Sang Til Hjertet" - 5:51
 "Spring Capricious" - 11:56
 "Seul I" - 11:04
 "Seul II" - 3:29
 "Seul III" - 2:36

Side 2 Strygekvartet "Quatour Brutale"
 "Danse Hésitante" - 1:15
 "Danse Masochistesentimentale" - 1:09

Referencer

Eksterne henvisninger 
 Spring Capricious på Discogs

Anne Linnet-album
Album fra 1989
Go' sønda' morn'

Go' sønda' morn' er det fjerde studiealbum af den danske sangerinde og sangskriver Anne Linnet, der blev udgivet i 1980 via Pladecompagniet.

Spor  
 "Bedst Som Vi Leger" - 3:12
 "Hele Dagen" - 3:29
 "Humørsang" - 2:38
 "Sigurd" - 2:21
 "Kærlighedssang" - 5:18
 "Godnatsang" - 4:05
 "Sønda' Morn'" - 3:08
 "Morgenmadsang" - 1:52
 "De Voksnes Søndag" - 2:48
 "Dyresang" - 3:05
 "Hva' Ska' Vi Lave" - 2:52
 "Kommer Når Du Kalder" - 3:30
 "Søndag Legedag" - 3:10

Referencer

Eksterne henvisninger 
 Go' sønda' morn' på Discogs

Anne Linnet-album
Album fra 1980
Web tv-serie

En Web TV-serie er TV-serie med henblik for distribution på nettet. Fænomenet er stærkt tiltaget efter udbredelsen af nutidens streamingmuligheder såsom Netflix, HBO, amerikanske HULU eller videodistributionen på eksempelvis YouTube og Vimeo. Også konventionelle TV-kanaler har de seneste år bevæget sig ud i produktion med udelukkende eller primært streaming som udbredelsesformat. Her kan nævnes norske Skam eller danske Anton 90.

Tv-serier
Ante Erceg

Ante Erceg (født 12. december 1989) er en kroatisk fodboldspiller der i øjeblikket spiller for den kroatiske klub NK Istra i Prva HNL.

Klubkarriere 
Ante Erceg gik gennem ungdomssystemet i RNK Split, hvor han blev rykket op i seniortruppen i 2008. Han tilbragte en halv sæson hos den tyrkiske klub Balıkesirspor, før han vendte tilbage til Split i Kroatien for at underskrive en kontrakt med HNK Hajduk Split den 18. juni 2016. Erceg fik sin Hajduk-debut den 17. juli 2016, hvor han spillede 45 minutter i en 2-0-sejr over HNK Cibalia i 1. runde af Prva HNL. Erceg scorede sit første Hajduk-mål i en 3-0-sejr over FC Oleksandriya i 3. Runde af UEFA Europa League kvalifikationen 2016-17. Målet var Hajduks 300. mål i europæiske konkurrencer.

Den 6. juni 2018, efter et halvt år hos UAE Pro-League klubben Shabab Al-Ahli Club, underskrev Erceg en fire-årig kontrakt med den danske Superligaklub, Brøndby IF. Den 16. juli 2018, scorede han sit første mål for Brøndby i en 2-0-sejr over Randers.

Referencer

Eksterne henvisninger 

Midtbanespillere (fodbold)
Fodboldspillere fra Brøndby IF
Fodboldspillere fra Kroatien
Fodboldspillere fra Hajduk Split
Polygram

PolyGram var et pladeselskab, som blev stiftet i 1972 gennem en sammenlægning af Polydor og Phonogram, som på sin side fusionerede helt i 1977. Selskabet blev absorberet i Universal Music Group gennem et salg i 1998.

PolyGram var et eget mærke, men havde underselskaber i Deutsche Grammophon, Philips, Polydor, Mercury Records og Vertigo Records. I 1987 blev PolyGram et heleejet datterselskab til Philips gennem at sidstnævnte opkøbte Siemens AGs ejerandel. Ved en restrukturering af aktiekapitalen i 1993 blev Phillips ejerandel mindsket til 75 %. Selskabet opkøbte flere andre pladeselskaber, hvoraf nogle af de mest kendte var Decca Records (1979), Island Records (1989) og Motown Records (1993). I 1994 blev PolyGram det første plateselskab i Vesten som etablerede et datterselskab i Rusland. 

I 1998 blev PolyGram opkøbt af den canadiske spritproducent Seagram og har senere blevet en del af Universal Music Group.

Pladeselskaber fra Nederlandene
Pladeselskaber fra Tyskland
Etableret i 1972
Ophørt i 1998
Ole Brandt

Ole Brandt var en grønlandsk digter og forfatter (født 22. oktober 1918 død 24. juni 1981). Født i en af Aasiaat nedlagt bygd Imerissut. Var lærer i flere byer i Grønland bl.a. Aasiaat, Maniitsoq og Nuuk.

Har bl.a. skrevet bøgerne "QOOQA", "Tugdluartok'", "Tugluartok' II", "Ippiarsuup imai", "Pîtaralak" & "Taseraq pingajuallu".
I alle disse bøger beskrives hverdagen i Aasiaat distriktet i Diskobugten omkring årene fra 1920'erne til 1960'erne.

Der er lavet en del KNR Radio-udsendelser (1971) omkring hans bøger, hvor QOOQA var meget populær. Familier i alle aldre var klistret til radioen mens oplæsningen foregik. Hver individ i bogen blev læst op af en bestemt person. Dette gjorde den særligt populær, da lytteren kunne identificere sig med personen.

Ole Brandt var selv med i radioudsendelsen, da han var Seminarielærer i Nuuk på dette tidspunkt .

Forfattere fra Grønland
Kringlegangen

Kringlegangen er en passage mellem Gråbrødretorv og Valkendorfsgade i Indre By i København. Passagen blev navngivet i 1975 efter en konkurrence, der blev udskrevet af ejeren. Navnet spiller både på passagens bugtede form og på, at der har ligget en bagergård på stedet. Over porten ved Gråbrødretorv er der opsat en bagerkringle til minde om bagergården.

Passagen fører gennem et par bygninger og en gård. Bygningerne blev opført i 1856-1857 og fredet i 1945. Den ene er en blå fireetages bygning med adressen Gråbrødretorv 17. Bygningen huser burgerbaren Sporvejen, hvis indgang er udsmykket som fronten på den københavnske sporvognslinje 14. Ved siden af er porten med kringlen over. Inde i gården er der en smal hvid høj bygning, der har fungeret som pakhus. Desuden er der to gule femetages sidehuse, hvor passagen er ført videre gennem stueetagen i den ene af dem. Passagen ender med porten i Valkendorfsgade 32, der er en rød fireetagers bygning i fem fag. Da nr. 34 ligger på tværs her hvor gaden drejer, er det dog kun muligt at se de tre fag.

Eksterne henvisninger

Noter 

Gader i Indre By (København)
Giro d'Italia 2019

Giro d'Italia 2019 var den 102. udgave af cykelløbet Giro d'Italia. Det blev afholdt i perioden 11. maj til 2. juni 2019. Løbet startede i Bologna med en 8,2 km enkeltstart.

Løbets 21 etaper gik over i alt 3.486,5 km og indeholdt tre enkeltstarter.

Den samlede vinder af løbet blev ecuadorianske Richard Carapaz fra .

Hold og ryttere

Danske ryttere
 Matti Breschel kørte for 
 Christopher Juul-Jensen kørte for 
 Mikkel Frølich Honoré kørte for

Etaperne

Trøjernes fordeling gennem løbet

Resultater

Samlede stilling

Pointkonkurrencen

Bjergkonkurrencen

Ungdomskonkurrencen

Holdkonkurrencen

Startliste

Referencer

Eksterne henvisninger 

 

 
UCI World Tour 2019
Johanna Sällström

Johanna Maria Ellinor Sällström, oprindeligt Johanna Maria Berglund (født 30. december 1974 i Hägersten i Stockholm, døde 13. februar 2007 i Malmø) var en svensk skuespiller.

Karriere 
Johanna Sällström debuterede som 15-årig på Hudiksvall Teater i skuespillet En skærsommernatsdrøm af Shakespeare . Efter at have været på Rudolf Steiner-skole i Delsbo i Hälsingland flyttede hun til sin familie i Stockholm og blev uddannet på teaterlinjen. Som sceneskuespiller var hun også aktiv på Teater Sörmland og Ystad Teater.

Johanna Sällström var i midten af 1990'erne i tv-serien Tre Kronor, hvor hun spillede teenagedatteren Victoria Bärnsten. Det store gennembrud som filmskuespiller var i 1997 i Daniel Fridells film Under Ytan (Under overfladen). For sin rolle i den film blev hun tildelt en Guldbagge som bedste skuespillerinde. Da hun var ude af stand til at klare sin nyfundne berømthed, tog hun enere samme år en pause fra at filme og flyttede til København, hvor hun arbejdede på en café.

I sin tid som skuespiller spillede hun en række roller, herunder Kurt Wallanders datter Linda i optagelsen af Henning Mankells bøger om kriminalpolitimanden Kurt Wallander.

2004–2007: Wallander-årene 
Johanna Sällström spillede Kurt Wallanders datter Linda i 13 Wallander-film . Filmene blev optaget i 2004 til 2006, og hun flyttede fra Stockholm til Skåne, før optagelserne begyndte.

Sällström var i Koh Lanta, Thailand, under tsunamien i 2004 med sin familie. De overlevede hele katastrofen, men nærtstående har sagt, at begivenheden satte dybe spor i Sällström.

I 2006 havde hun premiere på teaterforestillingen Mågen på Ystad Teater, hvor hun spillede hovedrollen, som blev hendes sidste rolle. Den 12. november 2006 søgte Johanna Sällström akut hjælp på Malmø-hospitalet, da hun led af depression. Sällström fandtes død i sin lejlighed den 13. februar 2007 efter at have taget sit liv. Ved sin død var hun skilt og efterlod en datter.

Filmografi 
 1993 För brinnande livet
 1994 Bert
 1995 30:e november
 1995 Petri tårar
 1995 När alla vet
 1995 Rederiet
 1996-1997 Tre Kronor
 1997 Under ytan
 1998 Kvinnan i det låsta rummet
 1999 Magnetisørens femte vinter
 1999 Anna Holt
 1999 Insider
 2000 Brottsvåg
 2000 Dubbel-8
 2000 En klass för sig
 2001 Hans och hennes
 2001 Kommissarie Winter
 2001 Bekännelsen
 2002 Hot Dog
 2003 Paragraf 9
 2005 Wallander – Byfånen
 2005 Wallander – Bröderna
 2005 Wallander – Mörkret
 2005 Wallander – Afrikanen
 2005 Wallander – Innan frosten
 2006 Sökarna – Återkomsten
 2006 Wallander – Mastermind
 2006 Wallander – Den svaga punkten
 2006 Wallander – Fotografen
 2006 Wallander – Täckmanteln
 2006 Wallander – Luftslottet
 2006 Wallander – Blodsband
 2006 Wallander – Jokern
 2006 Wallander – Hemligheten

Referencer

Eksterne henvisninger 
 

Skuespillere fra Sverige
Personer fra Stockholm
Vanylvsfjorden

Vanylvsfjorden er en fjord i Selje kommune i Vestland fylke og Vanylven kommune i Møre og Romsdal fylke i Norge. Fjorden ligger øst for Stadlandet. Den går fra Haugsholmen i nord til bygden Kjøde inderst i Kjødepollen ved Selje i Stad kommune i syd. Den er 22 kilometer lang, og mellem tre og fem kilometer bred, undtaget aller inderst hvor den smalner ind til omkring en kilometers bredde.

Nordvest for Vanylvsfjorden ligger Vanylvsgapet. Syd for Sighaugneset går Syltefjorden ind mod øst, mens Vanylvsfjorden fortsætter sydover. Største dybde er 252 m ud for Rivjehornet yderst i fjorden. 

Der er bebyggelse omkring hele fjorden. På vestsiden, lige syd for Rivjehornet, ligger bygden Borgundvåg. Nogle kilometer længere mod syd ligger den større bygd Leikanger, og videre ved vestsiden af fjorden ligger flere mindre bygder. På østsiden af indløbet ligger bygden Hakallestranda. Ved indløbet til Syltefjorden ligger bygden Fiskå på nordsiden og Slagneset på sydsiden. Videre mod syd på østsiden af fjorden ligger bygden Åheim, og aller inderst i fjorden ligger bygden Kjøde.

Rigsvej 620 går langs vestsiden af fjorden, omkring Kjødepollen og mod nord til Åheim.

Ydderst i fjorden ligger Haugsholmen Fyr

Kilder og henvisninger 

Fjorde i Vestland
Fjorde i Møre og Romsdal
Selje
Vanylven
Heilung

Heilung er et neofolk-band med medlemmer fra Danmark, Norge og Tyskland. De har kontrakt med pladeselskabet Season of Mist, og de har udgivet de to albums Ofnir (2015) og Lifa (2017). Navnet heilung kommer fra tysk og betyder heling eller healing.

Heilung blev nomineret til "Best Underground Band"-kategorien ved Metal Hammer Golden Gods Award i 2018. Deres optræden ved Midgardsblot blev listet som en af de ti bedste koncerter i 2017 af Metal Hammer. Samme år indspillede de deres livealbum Lifa under Castlefest i Holland, hvilket efterfølgende har fået over 9 millioner visninger på YouTube. Deres debutalbum blev genudgivet på vinyl og CD i april 2018.

Diskografi 
 Ofnir (2015) (selvudgivet)
 Lifa (2017) (Season of Mist)
 Ofnir (genudgivelse) (2018) (Season of Mist)
 Futha (2019)
 Drift (2022)

Referencer

Eksterne henvisninger 
 Heilung på Discogs
 Heilung på Allmusic
 Heilung på Season of Mist
 Heilung på Bandcamp

Folkemusikgrupper fra Danmark
Folkemusikgrupper fra Norge
Musikgrupper fra Tyskland
Musikgrupper fra 2014
Europæiske atletikforbund

Europæiske atletikforbund (EAF, , EAA) er det europæiske atletikforbund. Forbundet blev stiftet 1969 i Bukarest. Generalsekretariatet er beliggende i Lausanne, Schweiz.

Medlemmer 
Det europæiske atletikforbund har på det nuværende dispunkt 51 medlemmer, Kosovo tilsluttede sig i 2015.Hvert medlem får en stemme ved den årlige Kongres.

Siiden 2005, har atletikforbundet haft deres egen temasang, komponeret af den armenske kompoist Gevorg Manasyan.

Mesterskaber 
Alle mesterskaber kan inddeles i fire kategorierd:
 Senior: Atleterne er over 23 år;
 U/23: Atleterne er mellem 20 og 22 år. Alderen gælder fra den 31. december, samme år som turneringen tager sted;
 Junior; Atleterne er mellem 18 og 19 år. Alderen gælder fra den 31. december, samme år som turneringen tager sted;
 Ungdom: Atleterne er under 18 år.

EAF afholder (eller har afholdt) følgende mesterskaber:

Formænd 
Siden oprettelsen af EAF har forbundet haft fem formænd:

Kilder

Eksterne henvisninger 

 

Atletikorganisationer
Stina Hyllested Mikkelsen

Stina Hyllested Mikkelsen (født 7. april 1992) i  Vejgaard, Aalborg, er en dansk digter der havde sin debutudgivelse 7. april 2016 med digtsamlingen Nulpunkt.

Digtere fra Danmark
Neofolk

Neofolk, også kendt som post-industrial eller apokalyptis folk, er en form for eksperimentel musik, der blander elementer fra moderne folkemusik og industriel musik, som opstod i punk rock-cirkler i 1980'erne. Neofolk er enten udelukkende akustisk eller kombinerer akustiske folkeinstrumenter med andre lyde.

Notable kunstnere 

 Andrea Haugen
 Ataraxia
 Blood Axis
 Camerata Mediolanense
 Current 93
 Death in June
 Der Blutharsch
 Empyrium
 Fire + Ice
 Harvest Rain
 Havnatt
 Kentin Jivek
 Kirlian Camera
 The Moon lay hidden beneath a Cloud
 Moulettes
 Naevus
 Nature and Organisation
 Nest
 Neun Welten
 Of the Wand & the Moon
 Oniric
 Ordo Equitum Solis
 Ordo Rosarius Equilibrio
 Orplid
 Ostara
 Rome
 Romowe Rikoito
 Sorrow
 Sol Invictus
 Sonne Hagal
 Sturmpercht
 Spiritual Front
 Tenhi
 Von Thronstahl
 Werkraum

Referencer 

Folkemusikgenrer
Tage Siboni

Tage Siboni (født 1959) er en københavnsk advokat med møderet for højesteret. Tidligere vicedirektør i fødevarestyrelsen.
Han er kendt som advokat for nu afdøde Jørn Ege, hvor Siboni i et tilfælde fik Ege frikendt for at foretage for kraftige fedtsugninger.
Desuden advokat for Peter Lundin, hvor han dog ikke fik Line Gertsen og Kim Bilsøe Lassen dømt for indiskretion.
Ellers har han hovedsageligt ført sager, hvor der kræves ekspertise i EU-ret og landbrug. I 2019 vandt advokatfirma Siboni ved Retten på Frederiksberg en erstatningssag mod Frederiksberg kommune vedrørende ulovlig tvangsanbringelse af et barn, hvilke førte til en større oprydning i kommunens administration af området.

Tage Siboni er forfatter til romanen  Jeg er dronning af et andet Danmark. Sammen med Dorte Wier har han skrevet "Ansættelsesret". Tidligere suppleant til Frederiksberg Byråd for SF (sad i byrådet en periode i 2013) og Ridder af Dannebrog.

Gift med Charlotte siden 1994, deres børn: Louise (f.1982), Sofie (f. 1985), Nicole (f. 1990), Malene (f. 1994), Ulrik (f. 1997).

I juli 2020 åbnede han sammen med sin familie Galleri Stendhal, Gl. Kongevej 127, 1850 Frederiksberg, der handler med moderne og ældre kunst.

Kilder og henvisninger

 Tage Siboni på advokatnoeglen.dk
 Wier og Siboni Advokater

Galleri Stendhal: www.stendhal.dk
Wier D, Siboni T: Ansættelsesret. Hans Reitzels forlag 2019.

Advokater fra Danmark
Riddere af Dannebrog
Makgatho Mandela

Makgatho Lewanika Mandela (født 26. juni 1950, død 6. januar 2005) var søn af tidligere præsident i Sydafrika og Nobelprisvinder Nelson Mandela og hans første kone Evelyn Ntoko Mase. Han var advokat og enkemand med fire sønner. Makgatho døde af aids i Johannesburg.

Hans anden kone, Zondi Mandela, døde i en alder af 46 år den 13. juli 2003 af lungebetændelse.

Da Nelson Mandela annoncerede  årsagen til sin søns død sagde han: «Lad os vie publicitet til hiv og aids, og ikke gemme det bort, for det er den eneste måde at få det til å se ud som om det er en almindelig sygdom».

Se også 
 Aids
 Hiv

Kilder og henvisninger 
 «Mandelas sønn død av AIDS» Dagbladet
 – «Min sønn døde av AIDS»  TV 2 Nettavisen

Personer fra Sydafrika